3.pielikums

Cenu aptauja “Divkārtu ceļa virsmas apstrāde

ceļam Delfīni - Sarmas”, ID Nr. TNPz 2021/61

**TEHNISKĀ SPECIFIKĀCIJA**

Būvuzņēmējam cenu aptaujas “Dubultā ceļu virsmu apstrāde ceļam “”Delfīni-Sarmas” un “”Saulrieti-Kāpmaļi””izpildē jālieto un jāievēro VAS „Latvijas Valsts ceļi” izstrādātās un apstiprinātās „Ceļu specifikācijas 2017”. Minētās specifikācijas pieejamas interneta adresē <http://lvceli.lv/sadarbibas-partneriem/#autocelu-specifikacijas>. (Punkts 3.3 Asfalta seguma frēzēšana; punkts 6.6 Virsmas apstrāde un piesūcināta šķembu pamata nesošās kārtas būvniecība).

 Pasūtītājs nodod Būvuzņēmējam būves vietu satiksmei drošā stāvoklī ar Būves vietas nodošanas aktu un pieņem atpakaļ no Būvuzņēmēja ar Darbu nodošanas-pieņemšanas akta parakstīšanas brīdi. Būves vietas nodošanas aktā vai tā pielikumā tiek dokumentēti ielas aprīkojuma, atjaunojamajam posmam piegulošā ielas seguma, u.c. bojājumi, kas radušies līdz būves vietas nodošanai Būvuzņēmējam. Par atbilstoši dokumentētajiem bojājumiem Pasūtītājs pieņemot objektu neizvirza prasības pret Būvuzņēmēju.

 Būvdarbi veicami iespēju robežās neierobežojot transporta kustību. Ja Būvuzņēmējs būvdarbu laikā plāno veikt jebkādas darbības ārpus ielas nodalījuma joslas, šīs darbības iepriekš saskaņojamas ar attiecīgā nekustamā īpašuma īpašnieku, tiesisko valdītāju vai lietotāju, savstarpēji vienojoties par izmantošanas nosacījumiem.

 Satiksmes organizācija jānodrošina atbilstoši MK noteikumiem Nr.421 “Noteikumi par darba vietu aprīkošanu uz ceļiem”.

Apstrādājamās ceļa brauktuves platums 4,0 m un 3.5 m. Paredzētie darbi un to apjomi ir apkopoti iepirkuma būvdarbu apjomos. Visu nepieciešamo saistīto darbu izmaksas iekļaujamas finanšu piedāvājumā minēto pamatdarbu izmaksās. Katrā vienības cenā jāietver visi nodokļi, nodevas, maksājumi un saprātīgi paredzamās ar konkrētā darba izpildi saistītās izmaksas, izņemot PVN.

Veikto darbu kvalitātei jāatbilst „Ceļu specifikācijas 2017” iekļautajām prasībām konkrētajiem darbu veidiem un to garantijas termiņš ir 24 mēneši no nodošanas-pieņemšanas akta parakstīšanas brīža.

Samaksa par kvalitatīvi veiktajiem darbiem tiks veikta atbilstoši faktiski paveikto darbu apjomam.

Būvuzņēmējs ir atbildīgs par darba drošību objektā. Darbu izpildītājs atbild par zaudējumiem trešajām personām, kas rodas Darbu izpildes vietā Darbu izpildītāja vai apakšuzņēmēja darbības vai bezdarbības rezultātā. Darbi tiek pieņemti ar abpusēji parakstītu darbu pieņemšanas – nodošanas aktu.